ఇలాంటి విచిత్ర స్వభావం కల బలరాంకి తన చెల్లెలు మీనాక్షి (షాజన్ పదాంసి) అంటే ప్రాణం. మీనాక్షి హైదరాబాదులో చదువుకుంటూ ఉండే ఓ మామూలు అమ్మాయి. ఐతే బలరాం బావమరిది, తన ముఖ్యవైరి, భీమరాజపురం అభివృధ్ధికి అడ్డుపుల్లలు వేస్తూ ఎప్పుడూ ఓడిపోయే నాగరాజు (పోసాని కృష్ణ మురళి) మీనాక్షిని ఎలాగైనా పెళ్ళిచేసుకోవాలని కుట్ర పన్నుతుంటాడు. కానీ ఈ విషయంలో కూడా ఎప్పుడూ బలరాం చేతిలో ఓడిపోతూనే ఉంటాడు. ఇదంతా నారాయణ సానియాకు అర్థమయ్యేలా ప్రయాణ సమయంలో చెప్తాడు. భీమరాజపురంలో నారాయణ కొడుకు సూరి (<MASK>) మసాలా డ్రామా కంపెనీ నడుపుతూ దాని కళ శాఖకు సంబంధించిన బాధ్యతలను సానియాకి అప్పగిస్తాడు. రహ్మాన్, సూరి, తన స్నేహితులు మూసి ఉన్న గుడి దగ్గర కాలువ వద్ద కాలం వెళ్ళదీస్తున్నప్పుడు ఓ పిల్లాడు ఆ గుడిలోని కోనేటిలో పడిపోతాడు.
మసాలా
వేణుమాధవ్ ఆలీ గీతాంజలి అంజలి